CELEX: C2005/057/55
Language: da
Date: 2005-03-05 00:00:00
Title: Sag T-486/04: Sag anlagt den 13. december 2004 af Christos Michail mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/32
            
         Sag anlagt den 13. december 2004 af Christos Michail mod Kommissionen for De Europæiske Fællesskaber
   (Sag T-486/04)
   (2005/C 57/55)
   Processprog: fransk
   Ved De Europæiske Fællesskabers Ret i Første Instans er der den 13. december 2004 anlagt sag mod Kommissionen for De Europæiske Fællesskaber af Christos Michail, Bruxelles, ved avocat Haralambos Meidanis.
   Sagsøgeren har nedlagt følgende påstande:
   
               —
            
            
               Annullation af Kommissionens afgørelser af 20. marts 2004 om stiltiende afvisning af den ansøgning om bistand i henhold til vedtægtens artikel 24, som sagsøgeren indgav den 20. november 2003, samt af 13. september 2004 om afslag på den af sagsøgeren indgivne klage.
            
         
               —
            
            
               Der træffes afgørelse om sagens omkostninger efter gældende bestemmelser.
            
         Søgsmålsgrunde og væsentligste argumenter:
   Sagsøgeren, som er tjenestemand ved Kommissionen, indgav den 20. november 2003 en ansøgning om bistand i henhold til vedtægtens artikel 24, idet han gjorde gældende, at han havde været udsat for psykisk chikane fra Kommissionens administrations side. Sagsøgeren har i søgsmålet nedlagt påstand om annullation af den stiltiende afvisning af denne ansøgning samt af afslaget på den klage, han indgav i henhold til vedtægtens artikel 90, stk. 2.
   Sagsøgeren foreholder Kommissionen ikke at have givet ham medhold i hans klager vedrørende påståede uregelmæssigheder på området vedrørende efterprøvelse og kontrol af Fællesskabets samfinansieringer, men tværtimod netop på grund af hans klager har udvist en adfærd over for ham, som tilsigtede at afskrække ham og undergrave hans karriere. Sagsøgeren har til støtte for søgsmålet henvist til vedtægtens artikel 12a, 21a, 22a, og 24, bestemmelserne i finansforordningen, princippet om forsvarlig økonomisk forvaltning og beskyttelse af Kommissionens økonomiske interesser, princippet om en retfærdig og lige behandling af de ansatte, samt anført, at Kommissionen har anlagt et åbenbart urigtigt skøn.